**IZVOD IZ ZAPISNIKA**

**Od 25.02.2025.godine**

sa 23. Gradskog vijeća Grada Koprivnice, održane u Gradskoj vijećnici, Zrinski trg 1, soba broj 11, sazvane sazivom KLASA: 021-01/21-01/0018, URBROJ: 2137-1-04-01/3-25-28 od 19.02.2025.

Sjednici su prisutni članovi Gradskog vijeća: Cestar Saša, Fabijanec Timon, Fajdetić Mladen, Jeđud Dragutin, Marković Franjo, Marković Maja, Martinaga Nenad, Mikulec Dražen, Milaković Davor, Ksenija Kraljic Babić, Pakasin Goran, Pal Ivan, Peršić Kovač Vesna, Rožmarić Petra, Šemper Željko, Kristinka Mikulić i Lončarek Mihaela (17).

Sjednici nisu prisutni članovi Gradskog vijeća: Večenaj Josip i Suvalj Ivica (2).

Ostali prisutni: Mišel Jakšić, gradonačelnik, Dario Jembrek, pročelnik Službe ureda gradonačelnika, Dubravka Kardaš, pročelnica Upravnog odjela za poslove Gradskog vijeća i opće poslove, Zdravko Punčikar, pročelnik Upravnog odjela za financije, gospodarstvo i europske poslove, Ana Mlinarić, pročelnica Upravnog odjela za društvene djelatnosti, Mario Perković, pročelnik Upravnog odjela za izgradnju grada, upravljanje nekretninama i komunalno gospodarstvo, Jasna Markušić, pročelnica Upravnog odjela za prostorno uređenje, Petra Večenaj, pročelnica Jedinice za unutarnju reviziju, Hrvoje Ružić, referent za uređivanje web stranice i informiranje, Mateja Čok, viša stručna suradnica za poslove Gradskog vijeća i Ivana Ledinski Cvetković, viša savjetnica za informiranje i odnose s javnostima.

Prisutni novinari: Adela Zember (Drava.info, Radio Drava), Nikola Wolf (Podravski list) i Dino Šef (Drava.info).

Početak sjednice: 16,00 sati.

x x x

Sjednicu je otvorio predsjednik, pozdravio sve nazočne članove Gradskog vijeća, gradonačelnika Mišela Jakšića, stručne službe i predstavnike medija te konstatirao da sjednici prisustvuje 17 članova Gradskog vijeća od 19.

Zatim je iznio da Gradsko vijeće može pravovaljano donositi odluke u skladu sa Statutom i Poslovnikom Gradskog vijeća te otvorio 23. sjednicu Gradskog vijeća.

x x x

Predsjednik je dao na usvajanje Izvod iz zapisnika sa 22. sjednice Gradskog vijeća i upitao da li tko ima primjedbi na Izvod iz zapisnika.

Budući da se nitko nije javio za riječ Izvod iz zapisnika sa 22. sjednice dao je na glasovanje i konstatirao da je Gradsko vijeće jednoglasno (17“za“) usvojilo Izvod iz zapisnika sa 22. sjednice Gradskog vijeća.

x x x

Predsjednik je iznio da su svi u materijalima dobili prijedlog dnevnog reda te upitao da li netko ima kakvu dopunu ili izmjenu dnevnog reda, a budući da se nitko nije javio za riječ predloženi dnevni red dao je na glasovanje te konstatirao da je Gradsko vijeće jednoglasno (17„za“) usvojilo predloženi dnevni red.

D N E V N I R E D

1. Pitanja i prijedlozi,
2. Donošenje Odluke o II. izmjenama i dopunama Odluke o donošenju Generalnog urbanističkog plana Koprivnice
3. Donošenje Zaključka o prihvaćanju Izvješća o radu gradonačelnika Grada Koprivnice za razdoblje od 01.07.2024. do 31.12.2024. godine
4. Donošenje:

4.1. I. Izmjena i dopuna Proračuna Grada Koprivnice za 2025. godinu i projekcija za 2026. i 2027. godinu

4.2. Programa o izmjenama Programa građenja komunalne infrastrukture na području grada Koprivnice za 2025. godinu

4.3. Programa o izmjeni Programa javnih potreba u obrazovanju Grada Koprivnice za 2025. godinu

4.4. Programa o izmjeni Programa javnih potreba u kulturi i turizmu Grada Koprivnice za 2025. godinu

1. Donošenje Odluke o prijenosu imovine koja se vodi u poslovnim knjigama Grada Koprivnice  u vlasništvo Osnovne škole Podolice
2. Donošenje Odluke o kratkoročnom zaduživanju Grada Koprivnice
3. Donošenje Odluke o dugoročnom zaduživanju Grada Koprivnice za financiranje izgradnje postrojenja za sortiranje odvojeno prikupljenog otpada Sortirnica Herešin
4. Donošenje Odluke o dugoročnom zaduživanju Grada Koprivnice za financiranje izgradnje i opremanja dječjeg vrtića Bajer
5. Donošenje Odluke o podjeli Dječjeg vrtića „Tratinčica„ Koprivnica
6. Donošenje Odluke o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2025./2026.
7. Donošenje Odluke o ostvarivanju prava na financiranje troškova nabave osnovnoškolskih radnih bilježnica za obvezne i izborne predmete za učenike s prebivalištem na području Grada Koprivnice, polaznike osnovnih škola kojima nije osnivač Grad Koprivnica, u školskoj godini 2025./2026.
8. Donošenje Zaključka o davanju suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima Škole u školskoj godini 2025./2026.
9. Donošenje Programa dodjele potpora male vrijednosti elektroničkim medijima za 2025. godinu
10. Donošenje Odluke o visini paušalnog poreza na dohodak za djelatnost iznajmljivanja i organiziranja smještaja u turizmu na području Grada Koprivnice
11. Donošenje Odluke o određivanju pravnih osoba od interesa za sustav civilne  zaštite na području grada Koprivnice
12. Donošenje Zaključka o prihvaćanju Izvješća o izvršenju Plana djelovanja Grada Koprivnice u području prirodnih nepogoda za 2024. godinu
13. Donošenje Zaključka o prihvaćanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Koprivnice u 2024. godini
14. Donošenje Godišnjeg provedbenog plana unaprjeđenja zaštite od požara za područje Grada Koprivnice za 2025. godinu
15. Donošenje Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini

**Točka 1.**

**Članica Gradskog vijeća Mihaela Lončarek** iznijela je da ima pitanje vezano uz prilaz kod Društvenog doma u Draganovcu. Da li se može to malo sanirati? Možda da se postavi neka podloga ili asfaltira, i također da se obnovi malo dječje igralište i da se možda neke novije sprave postave da bi to ljepše izgledalo i da bi djeca imala više tih aktivnosti.

**Gradonačelnik Mišel Jakšić** odgovorio je da što se tiče uređenja ispred Društvenog doma stalno tamo imaju neke manje investicije, tako da i ovo nije problem, a što se tiče dječjeg igrališta, pa i svih dječjih igrališta na području Grada Koprivnice, napravljena je tokom ovog zimskog vremena jedna inventura sa svim prijedlozima što se treba obnoviti, što se treba zanoviti i tu svoje mjesto ima i Draganovec.

**Članica Gradskog vijeća Vesna Peršić Kovač** iznijela je da ima prijedlog. Radi se o spomenu obilježja, odnosno okolišu spomen obilježja na Florijanskom trgu gdje su potrgani drveni dijelovi na klupama pa ovakvo stanje nije primjereno. Moli da se to ipak dovede u pristojno stanje.

**Gradonačelnik Mišel Jakšić** odgovorio je dase zahvaljuje na prijedlogu, ali i onima koji si daju jako puno truda da potrgaju sve ono što se postavi i napravi da bude nanovo. Kao što ste sad i Vi dali taj prijedlog, taj prijedlog su dobili i od predsjednika Odbora za branitelje gospodina Jurenca i neće sad povlačiti paralelu s dječjim igralištima, ali kao što će ići obnova dječjih igrališta i obnova u parku, tako će se obnoviti i to na Florijanskom trgu.

**Član Gradskog vijeća Timon Fabijanec** iznio je da prenosi jednu sugestiju sugrađanki i sugrađana, a vezana je uz kasne sate, pješački prijelaz i nedovoljno osvijetljenosti, izlizanost pješačkog prijelaza kod Ulice Mosna. Dakle, to je ulica koja vodi po Starogradskoj ulici prva s lijeve. Dakle tamo dok padne mrak sigurno bi bilo za sve naše sudionike u prometu sigurnije da se tamo ponove te linije ili eventualno postavi neka jača rasvjeta te moli odgovor.

**Gradonačelnik Mišel Jakšić** odgovorio je da u skladu sa vremenskim prilikama ide sad klasično farbanje svih prijelaza i svega onoga što imaju detektirano kao određeni problem gdje se treba ponoviti i tako da se može staviti i ovo Vaše.

**Član Gradskog vijeća Goran Pakasin** iznio je da bi se malo osvrnuo na Akcijski plan vezano za kvalitetu zraka koji je sad objavljen. Napravljena je određena revizija tog dokumenta. Ima kvalitetnih preporuka i mjera koje treba napraviti. Ocijenjeni smo kao druga kategorija kvalitete zraka u Gradu Koprivnici. Tu sad ima dosta posla i za komunalne redare i za dimnjačare, odnosno i za grad da možda ih potakne sve građane da razmisle o tim alternativnim nekim izvorima za grijanje tokom zime. Zanima ga koji su planirani neki sljedeći koraci Grada na temelju tog Akcijskog plana? Predlagalo se prošle godine dok je ušla ova pješačko biciklistička staza Draganovec – Štaglinec u plan izgradnje da se napravi staza na ulazu u Štaglinec sa one sjeverne strane do autobusnog stajališta. To je nekakvih 300 m. Olakšao bi se pristup onom kraju Bjelovarske ceste preko pruge gdje većina pješaka i biciklista i sad cirkulira. Smatra da sa ovom biciklističkom stazom su se povezala dva prigradska naselja koje je upitno koliko bude prometa po toj dionici. Za rekreativne svrhe bude ok, ali da se onda bez obzira na tu sad pješačku stazu razmotri isto i ova varijanta ovih 2 km, odnosno 300 m da se po toj sjevernoj strani na ulazu u Štaglinec napravi ta cesta. Apelira da se razmotri dok se izgradi koliko bude prometa po toj dionici i koliko bude i dalje prelazilo prijelaz kod benzinske stanice na ulazu u Štaglinec.

**Gradonačelnik Mišel Jakšić** odgovorio je da Akcijski plan i rješavanje problematike zraka ne u Koprivnici nego na nivou Republike Hrvatske je nešto gdje odmah mora reći da Gradska uprava sa svim stručnim kapacitetima koje ima i koje izuzetno cijeni, nema dovoljno stručnjaka da može odgovoriti na sva ta pitanja. Tako da ono što tu može reći da ono što smo i sami donijeli, na čemu smo sami radili, gdje smo uključili vanjsku struku je nešto što je naš zadani smjer u kojem ćemo ići i dalje. Koprivnica je danas prvi grad u Republici Hrvatskoj po snazi i kvaliteti solarnih elektrana na krovovima. Što govori o tom nekom okretanju prema zelenom. Solarij, energetska učinkovitost, grijanje, u to ulazi naravno i gospodarenje otpadom i vodno komunalno gospodarstvo gdje je Koprivnica drugi grad u Hrvatskoj po razvrstavanju otpada dakle gospodarenju otpadom po iskoracima koje se tiču sortiranja, ali i sa svojim vodno komunalnim sustavom gdje je naša aglomeracije došla do svog kraja prva u Koprivničko-križevačkoj županiji.

U Hrvatskoj postoje dva ili tri grada koji mjere te famozne lebdeće čestice. Zašto je u ta dva, tri grada Koprivnica jedina na kontinentu nemamo odgovor. To je ono što se tiče podataka koje pokazuju DHMZ i onda ispada da je u okolici Koprivnice 20 km dalje zrak fantastičan, a u Koprivnici je totalna katastrofa jer se negdje lebdić čestice mjere negdje se ne mjere. Pokušali su razgovarati sa Državnim hidrometeorološkim zavodom, nisu dobili odgovor na pitanje što i kako dalje i kakav je uopće njihov plan prema tome i što zapravo da rade. Na AccuWeather je u istom problemu bio i Varaždin i Čakovec i Bjelovar i Križevci i Đurđevac i Koprivnica i Virovitica i Osijek i Slavonski brod. I što je tu sve u pozadini i što sve se treba mijenjati, može odmah reći da nije dovoljno stručan za to. Sve ono što ćemo moći iskoristiti iz europskih preporuka, iz nekih nacionalnih preporuka, iz onoga što smo dobili od struke kao neke prijedloge za Koprivnicu i naš kraj ćemo i dalje akceptirati i raditi na tome. Da li će to spasiti ekološki aspekt Koprivnice, boji se da neće. Što si tiče staze, misli da povezivanje uz magistralu stazom Štaglinec Bakovčice, Starigrad Draganovec od iza Jagnjedovec, nije nešto što je promašeno jer i dalje dosta klinaca ide biciklima ili pješice u škole prema Gradu. Vjerojatno je da će se neke ljudske navike oko vožnje automobilima mijenjati, pa je moguće da će više ljudi koristi i za bicikliranje ili šetnju prema Gradu. Nama je danas stigao sporazum od Hrvatskih cesta gdje pristupamo projektiranju rotora i prelaska magistrale i pruge Radnička Draganovec. Dakle, cijeli taj dio Grada prema trgovačkoj zoni gdje se nalazi interšpar u Radničkoj i kreće se projektiranje i tu investiciju gradnje zajedno s Hrvatskim cestama.

**Član Gradskog vijeća Goran Pakasin** iznio je da se slaže se da treba izgraditi pješačko biciklističke staze, ali postoje veći prioriteti tako da u tom segmentu se ne slaže s ovim da je nužna, prioritetnija, ova pješačka biciklistička u odnosu na povezivanja svih tih prigradskih naselja prema Gradu. Ovo i dalje ostaje onda u istoj razini znači preko pružnog prijelaza ako se napravi ovaj kružni tok, opet ćemo imati pješačko pružni prijelaz preko pruge, kakav sad već imamo na ulazu u Štaglinec.

**Član Gradskog vijeća Mladen Fajdetić** iznio je da bi ovim putem htio pohvaliti Koprivničanca Hrvoja koji je odlično vodio program na početku mjeseca u Gradu Zagrebu na spektakularnom dočeku rukometaša i glazbenika koje su upravo rukometaši tražili. Praćenjem ovog prijenosa mi Koprivničanci imali smo mnogo razloga da budemo zaista ponosni. Vjeruje i nada se da će uskoro i na Zrinskom trgu Hrvoje profesionalno i stručno, kako je to nedavno imao priliku u glavnom gradu najaviti koncert pjevača koji bi svi s nestrpljenjem očekivali, posebno koprivnički branitelji. U mjesecu veljači održalo se na Zrinskom trgu jedno događanje dok naš Grad grca u problemima, zadužuje se za više od 10.000.000,00 EUR, o čemu će se pričati i u nastavku današnje sjednice Gradskog vijeća. Dovodi starije sugrađane u opasnost zbog nesaniranog pločnika na potezu između policije i doma za starije i nemoćne. Unatoč jednom od obećanja da će se to sve sanirati još u proljeće 2024. godine i dok naši sugrađani muče muku s brojnim problemima s kojima se susreću, organizatorici se tog događanja pridružio i gradonačelnik, pa ga zanima u kojoj ulozi je to bilo.

**Gradonačelnik Mišel Jakšić** odgovorio je da ulogu sa organizatoricom nema. Poznaje ženu, nije aktivist bio nikada u životu. Što se tiče njezinog aktivizma, ona na to ima apsolutno pravo, kao što to pravo imaju i molitelji. Smatra da poruka koja se šalje sa tim molitvenim skupovima nije ona koja bi trebala biti katolička i nije ono što sigurno propagira službena Katolička crkva. Njegov krajnji osobni stav je to što je podržao cure, žene, koje su se okupile da kažu da se s time ne slažu, misli da nam to u nekom daljnjem periodu, kao što se događa u Zagrebu, u Koprivnici ne treba jer ne vidi potrebu da se svaki mjesec protiv nekog antiprosvjeduje. Svatko može raditi što hoće kao što apsolutno ne podržava, bez obzira što svatko može pravit što hoće i klečati na trgu da se to na trgu radi. Zabranjivao ne bi ništa jer postoji crkva koja je najstarija institucija. Ono što ga smeta kod takozvanih molitelja je što stvarno misli da 2025. godine u 21. stoljeću poruka koja se šalje pod egidom velike vjere da su žene podčinjene muškarcima, a to misli da nije propagirano ni kroz bibliju, pa ni kroz neko novo modernije djelovanja crkve jer ako odemo u povijest crkve isto ćemo kao i u povijesti naših naroda i nacija naći svašta, ali misli da podčinjavanje žena nije nešto što propagira i za što se zalaže Katolička crkva. A što se tiče Hrvoja i njegovog profesionalnog nastupa trgu, to bi bio sukob interesa. On ne smije na trgu kao gradski djelatnik, profesionalno nešto radit. To bi bio sukob interesa.

**Član Gradskog vijeća Mladen Fajdetić** iznio je da se zahvaljuje na odgovoru, ali nije nažalost bio potpun odgovor s obzirom da je pitanje bilo samo u kojoj ste bili ulozi? Da li kao gradonačelnik jer s obzirom da nije baš praksa da gradonačelnici, osim gradonačelnika Tomaševića koji redovito, povremeno bude na tim prosvjedima. U drugim gradovima nema baš gradonačelnika koji se opredjeljuju ili za jednu i drugu stranu. Ovdje smo imali priliku vidjeti malu razliku u tome, a opet ako govorimo i o samoj gospođi Lekić i tu ako malo istražimo vidjet ćemo svakakvih njezinih i stavova i ideja koje se baš ne poklapaju niti sa novijom hrvatskom povijesti.

**Gradonačelnik Mišel Jakšić** odgovorio je da tu ima samo njegovog građanskog stava, a što se tiče gospođe Lekić Fridrih odgovorio je da ju poznaje prije nego je postala aktivistice. I svaki dan se sretne s nekim s kim se ne slaže u nekim njegovim stavovima, a sad da elaborira sve stavove Arijane Lekić Fridrih ne pada mu na pamet. Kao što mu ne pada na pamet da elaborira sve stavove ljudi koji dolaze klečat na trgove jer sigurno tamo ima nekih stavova koje ne bi potpisali niti Vi. Što se tiče gradonačelnika nemate točne informacije, nije samo Tomislav Tomašević taj gradonačelnik koji je išao na antiprosvjed ili kontraprosvjed, kao što je bilo nekih gradonačelnika koji su to pokušali zabraniti. Ja nisam taj. Tako da ako svatko može doći na trg sa svojom tematikom, po valjda ima pravo doći i reći da se s tim na nekom građanskom demokratskom nivou ne slaže.

**Član Gradskog vijeća Davor Milaković** iznio je da ima 2 pitanja. Kako planirate uskladit potrebu za dodatnim stambenim prostorom u Koprivnici i sa očuvanjem zelenih površina? Najviše na mjesnom odboru Lenišće, posebno ulica Franja Mraza i Trg Zlate Bartl. Ujedno da li treba povezati parkirna mjesta, dječja igrališta, klupe za stanare ili drveće, možda posadit zeleno. Nešto je posađeno na ovoj šetnici od policije prema tome. To je jedno pitanje. S obzirom na to da Grad planira uređivanje društvenih domova i tako je i u Reki. Planira se spuštanje stropa i obnavljanje električnih instalacija. Smatra da to nije dovoljno jer je dom u izuzetno lošem stanju. Mnogi ga građane zbog toga ne mogu koristiti i prisiljeni su iznajmljivati druge prostore. Planira li Grad na neki način napraviti sanaciju podova? Nabaviti nove stolove te uređenje kuhinje s potrebitom opremom. Zamolio bi u ime Rečana ako možete malo pogurati ili pokrenuti obnovu.

**Gradonačelnik Mišel Jakšić** odgovorio je da što se tiče Lenišća i uređenja, uređivali su tamo relativno friško i parking i stazu koju već moraju obnavljati i sadili su nedugo zelenilo i sigurno da će toga biti još. Što se tiče balansa zelenila, tamo se zapravo ništa ne mijenja čak štoviše neke su stvari i u cijelom Gradu oko zelenila postrožili i propisali drugačije, ali tu odmah mora reći da ne mogu ni preskakati nekakve zakonodavne okvire koji propisuju nekakve maksimume do kojih mogu ići. Može reći da su si poprilično dali truda upravo oko zelenila i da od ovih većih građevinskih investitora koje imaju na području Grada su najviše pritužbi upravo dobivali na to da su prerigidni sa zelenilom, sa parkingom i sa propisivanjem po njima prevelikog razmaka među zgradama koje oni planiraju raditi. Što se tiče mjesnog odbora Reka i doma u Reki, svako malo tamo nešto ulažu. Idu korak po korak kakav je napravljen nekakav plan i u tom smjeru ide Društveni dom u Reki.

**Točka 2.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o II. izmjenama i dopunama Odluke o donošenju Generalnog urbanističkog plana Koprivnice.

Gradonačelnik Mišel Jakšić iznio je kratko obrazloženje predložene Odluke.

Predsjednik je otvorio raspravu u koju su se uključili član Gradskog vijeća Goran Pakasin, gradonačelnik Mišel Jakšić te pročelnica Jasna Markušić.

Budući da se više nitko nije javio za riječ predsjednik je zaključio raspravu i prijedlog Odluke o II. izmjenama i dopunama Odluke o donošenju Generalnog urbanističkog plana Koprivnice  dao na glasovanje te konstatirao da je Gradsko vijeće jednoglasno (16“za“) donijelo

**Odluku o II. izmjenama i dopunama Odluke o donošenju Generalnog urbanističkog plana Koprivnice**

**Točka 3.**

Predsjednik je otvorio raspravu u koju su se uključili član Gradskog vijeća Mladen Fajdetić i gradonačelnik Mišel Jakšić i ujedno je konstatirao da je na sjednici Gradskog vijeća prisutno 17 članova Gradskog vijeća.

Budući da se više nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o radu gradonačelnika Grada Koprivnice za razdoblje od 01.07.2024. do 31.12.2024. godine dao na glasovanje te konstatirao da je Gradsko vijeće većinom glasova (13„za“, 4“suzdržana“) donijelo

**Zaključak o prihvaćanju Izvješća o radu gradonačelnika Grada Koprivnice za razdoblje od 01.07.2024. do 31.12.2024. godine**

**Točka 4.**

**1.-4.**

Uvodnu riječ dao je predsjednik i zamolio predsjednike Odbora: Odbora za proračun i financije, Odbora za gospodarstvo, razvoj grada i zaštitu okoliša i Odbor za prosvjetu, znanost, kulturu i sport da iznesu stavove odbora, svaki iz svoje nadležnosti.

Maja Marković, predsjednica Odbora za proračun i financije, iznijela je da je Odbor većinom glasova (3“za“, 1„suzdržan“) podržao prijedlog I. Izmjena i dopuna Proračuna Grada Koprivnice za 2025. godinu i projekcija za 2026. i 2027. godinu.

Davor Milaković, potpredsjednik Odbora za gospodarstvo, razvoj grada i zaštitu okoliša iznio je da je Odbor:

4.1. većinom glasova (4“za“, 2„suzdržana“) podržao prijedlog I. Izmjena i dopuna Proračuna Grada Koprivnice za 2025. godinu i projekcija za 2026. i 2027. godinu

4.2. jednoglasno (6“za“) podržao prijedlog Programa o izmjenama Programa građenja komunalne infrastrukture na području grada Koprivnice za 2025. godinu.

Petra Rožmarić, predsjednica Odbora za prosvjetu, znanost, kulturu i sport iznijela je da je Odbor:

4.3. jednoglasno (6“za“) podržao prijedlog Programa o izmjeni Programa javnih potreba u obrazovanju Grada Koprivnice za 2025. godinu

4.4. većinom glasova (5“za“, 1“protiv“) podržao prijedlog Programa o izmjeni Programa javnih potreba u kulturi i turizmu Grada Koprivnice za 2025. godinu

Gradonačelnik Mišel Jakšić dao je kratko obrazloženje prijedloga I. Izmjena i dopuna Proračuna Grada Koprivnice za 2025. godinu i projekcija za 2026. i 2027. godinu te predloženih programa od podtočke 2. do podtočke 4.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili te otvorio raspravu u koju su se uključili član Gradskog vijeća Goran Pakasin i gradonačelnik Mišel Jakšić.

Budući da se više nitko nije javio za riječ, predsjednik je zaključio raspravu i dao na glasovanje:

1. I. Izmjene i dopune Proračuna Grada Koprivnice za 2025. godinu i projekcija za 2026. i 2027. godinu te konstatirao da je Gradsko vijeće većinom glasova (12“za“, 5 „suzdržanih“) donijelo

1. **Izmjene i dopune Proračuna Grada Koprivnice za 2025. godinu i projekcija za 2026. i 2027. godinu**

2. Program o izmjenama Programa građenja komunalne infrastrukture na području grada Koprivnice za 2025. godinu te konstatirao da je Gradsko vijeće većinom glasova (14“za“, 3 „suzdržana“) donijelo

**Program o izmjenama Programa građenja komunalne infrastrukture na području grada Koprivnice za 2025. godinu**

3. Program o izmjeni Programa javnih potreba u obrazovanju Grada Koprivnice za 2025. godinu te konstatirao da je Gradsko vijeće jednoglasno (17“za“) donijelo

**Program o izmjeni Programa javnih potreba u obrazovanju Grada Koprivnice za 2025. godinu**

4. Program o izmjeni Programa javnih potreba u kulturi i turizmu Grada Koprivnice za 2025. godinu te konstatirao da je Gradsko vijeće većinom glasova (16“za“, 1 „suzdržan“) donijelo

**Program o izmjeni Programa javnih potreba u kulturi i turizmu Grada Koprivnice za 2025. godinu**

**Točka 5.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o prijenosu imovine koja se vodi u poslovnim knjigama Grada Koprivnice  u vlasništvo Osnovne škole Podolice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o prijenosu imovine koja se vodi u poslovnim knjigama Grada Koprivnice  u vlasništvo Osnovne škole Podolice dao na glasovanje te konstatirao da je Gradsko vijeće jednoglasno (17“za“) donijelo

**Odluku o prijenosu imovine koja se vodi u poslovnim knjigama Grada Koprivnice  u vlasništvo Osnovne škole Podolice**

**Točka 6., 7. i 8.**

Predsjednik je predložio da se rasprava objedini pod točkama 6., 7. i 8., a glasuje odvojeno, s čime su se članovi Gradskog vijeća složili te zamolio predsjednicu Odbora za proračun i financije Maju Marković da iznese stavove Odbora pod točkama 6., 7. i 8.

Maja Marković, predsjednica Odbora za proračun i financije, iznijela je da je Odbor:

6. većinom glasova (3“za“,1“suzdržan“) podržao prijedlog Odluke o kratkoročnom zaduživanju Grada Koprivnice

7. većinom glasova (3“za“,1“suzdržan“) podržao prijedlog Odluke o dugoročnom zaduživanju Grada Koprivnice za financiranje izgradnje postrojenja za sortiranje odvojeno prikupljenog otpada Sortirnica Herešin,

8. većinom glasova (3“za“, 1„suzdržan“) podržao prijedlog Odluke o dugoročnom zaduživanju Grada Koprivnice za financiranje izgradnje i opremanja dječjeg vrtića Bajer.

Gradonačelnik Mišel Jakšić iznio je kratko obrazloženje Odluka pod točkama 6., 7. i 8.

Predsjednik je otvorio raspravu u koju su se uključili članovi Gradskog vijeća Goran Pakasin, Dvor Milaković, Mladen Fajdetić te gradonačelnik Mišel Jakšić.

Budući da se više nitko nije javio za riječ, predsjednik je zaključio raspravu i dao na glasovanje:

6. Odluku o kratkoročnom zaduživanju Grada Koprivnice te konstatirao da je Gradsko vijeće većinom glasova (12“za“, 5 „suzdržanih“) donijelo

**Odluku o kratkoročnom zaduživanju Grada Koprivnice**

7. Odluku o dugoročnom zaduživanju Grada Koprivnice za financiranje izgradnje postrojenja za sortiranje odvojeno prikupljenog otpada Sortirnica Herešin te konstatirao da je Gradsko vijeće većinom glasova (12“za“, 5„suzdržanih“) donijelo

**Odluku o dugoročnom zaduživanju Grada Koprivnice za financiranje izgradnje postrojenja za sortiranje odvojeno prikupljenog otpada Sortirnica Herešin**

8. Odluku o dugoročnom zaduživanju Grada Koprivnice za financiranje izgradnje i opremanja dječjeg vrtića Bajer te konstatirao da je Gradsko vijeće većinom glasova (12“za“, 5 „suzdržanih“) donijelo

**Odluku o dugoročnom zaduživanju Grada Koprivnice za financiranje izgradnje i opremanja dječjeg vrtića Bajer**

STANKA-NASTAVAK SJEDNICE

**Točka 9.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Odluke o podjeli Dječjeg vrtića „Tratinčica„ Koprivnica.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o podjeli Dječjeg vrtića „Tratinčica„ Koprivnica te konstatirao da je Gradsko vijeće jednoglasno (17“za“) donijelo

**Odluku o podjeli Dječjeg vrtića „Tratinčica„ Koprivnica**

**Točka 10.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor većinom glasova (5“za“, 1 „suzdržan“) podržao prijedlog Odluke o financiranju nabave radnih Odluke o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2025./2026.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2025./2026. te konstatirao da je Gradsko vijeće jednoglasno (17“za“) donijelo

**Odluku o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2025./2026.**

**Točka 11.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor većinom glasova (5“za“, 1 „suzdržan“) podržao prijedlog Odluke o ostvarivanju prava na financiranje troškova nabave osnovnoškolskih radnih bilježnica za obvezne i izborne predmete za učenike s prebivalištem na području Grada Koprivnice, polaznike osnovnih škola kojima nije osnivač Grad Koprivnica, u školskoj godini 2025./2026.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o ostvarivanju prava na financiranje troškova nabave osnovnoškolskih radnih bilježnica za obvezne i izborne predmete za učenike s prebivalištem na području Grada Koprivnice, polaznike osnovnih škola kojima nije osnivač Grad Koprivnica, u školskoj godini 2025./2026. te konstatirao da je Gradsko vijeće jednoglasno (17“za“) donijelo

**Odluku o ostvarivanju prava na financiranje troškova nabave osnovnoškolskih radnih bilježnica za obvezne i izborne predmete za učenike s prebivalištem na području Grada Koprivnice, polaznike osnovnih škola kojima nije osnivač Grad Koprivnica, u školskoj godini 2025./2026.**

**Točka 12.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Zaključka o davanju suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima Škole u školskoj godini 2025./2026.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Zaključka o davanju suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima Škole u školskoj godini 2025./2026. te konstatirao da je Gradsko vijeće jednoglasno (17“za“) donijelo

**Zaključak o davanju suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima Škole u školskoj godini 2025./2026.**

**Točka 13.**

Uvodnu riječ dao je predsjednik i zamolio predsjednicu Odbora za proračun i financije Maju Marković da iznese stav Odbora.

Maja Marković, predsjednica Odbora za proračun i financije, iznijela je da je Odbor jednoglasno (4“za“) podržao prijedlog Programa dodjele potpora male vrijednosti elektroničkim medijima za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o izmjenama Programa dodjele potpora male vrijednosti elektroničkim medijima za 2025. godinu dao na glasovanje te konstatirao da je Gradsko vijeće jednoglasno (17“za“) donijelo

**Program dodjele potpora male vrijednosti elektroničkim medijima za 2025. godinu**

**Točka 14.**

Uvodnu riječ dao je predsjednik i zamolio predsjednicu Odbora za proračun i financije Maju Marković da iznese stav Odbora.

Maja Marković, predsjednica Odbora za proračun i financije, iznijela je da je Odbor jednoglasno (4“za“) podržao prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu na području Grada Koprivnice.

Gradonačelnik Mišel Jakšić iznio je kratko obrazloženje predložene Odluke.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu na području Grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Odluku o visini paušalnog poreza na dohodak za djelatnost iznajmljivanja i organiziranja smještaja u turizmu na području Grada Koprivnice**

**Točka 15.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o određivanju pravnih osoba od interesa za sustav civilne  zaštite na području grada Koprivnice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o određivanju pravnih osoba od interesa za sustav civilne  zaštite na području grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Odluku o određivanju pravnih osoba od interesa za sustav civilne  zaštite na području grada Koprivnice**

**Točka 16.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Zaključka o prihvaćanju Izvješća o izvršenju Plana djelovanja Grada Koprivnice u području prirodnih nepogoda za 2024. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o izvršenju Plana djelovanja Grada Koprivnice u području prirodnih nepogoda za 2024. godinu dao na glasovanje te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o izvršenju Plana djelovanja Grada Koprivnice u području prirodnih nepogoda za 2024. godinu**

**Točka 17.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Zaključka o prihvaćanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Koprivnice u 2024. godini.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Koprivnice u 2024. godini dao na glasovanje te konstatirao da je Gradsko vijeće jednoglasno (17“za“) donijelo

**Zaključak o prihvaćanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Koprivnice u 2024. godini**

**Točka 18.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Godišnjeg provedbenog plana unaprjeđenja zaštite od požara za područje Grada Koprivnice za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Godišnjeg provedbenog plana unaprjeđenja zaštite od požara za područje Grada Koprivnice za 2025. godinu dao na glasovanje te konstatirao da je Gradsko vijeće jednoglasno (17“za“) donijelo

**Godišnji provedbeni plan unaprjeđenja zaštite od požara za područje Grada Koprivnice za 2025. godinu**

**Točka 19.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini dao na glasovanje te konstatirao da je Gradsko vijeće jednoglasno (17“za“) donijelo

**Odluku o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini**

**x x x**

Predsjednik je zaključio sjednicu u 18,20 sati.

ZAPISNIČAR PREDSJEDNIK

Mateja Čok, mag.iur. Ivan Pal, prof.