Grad Koprivnica, Zrinski trg 1, Koprivnica, OIB: 62112914641, zastupan po gradonačelniku, Mišelu Jakšiću, dipl. oec. (u daljnjem tekstu: Grad Koprivnica)

i

HRVATSKI CRVENI KRIŽ GRADSKO DRUŠTVO CRVENOG KRIŽA KOPRIVNICA, Braće Radić 7, Koprivnica, OIB: 86728714397, zastupan po ravnateljici Adeli Sočev, dipl. politolog (u daljnjem tekstu: GD CK Koprivnica), dana \_\_\_\_\_\_\_godine, zaključili su

**UGOVOR broj:**

**O DAROVANJU ZEMLJIŠTA**

**U SVRHU IZGRADNJE PARKIRALIŠTA U SKLOPU CENTRA ZA POMOĆ U KUĆI KOPRIVNICA**

**Članak 1.**

Grad Koprivnica vlasnik je nekretnine označene kao k.č.br. 4946/2, Ulica Herešinska oranica površine 7717 m2, zk.ul. 10974, k.o. Koprivnica.

**Članak 2.**

Ovim Ugovorom Grad Koprivnica daruje GD CK Koprivnica nekretninu iz članka 1. ovog ugovora površine cca 1500 m2 kako je prikazano na skici koja je sastavni dio ovog ugovora u svrhu izgradnje parkirališta u sklopu Centra za pomoć u kući Koprivnica.

Po provođenju parcelacije i formiranju građevne čestice iz stavka 1. ove Odluke sklopiti će se aneks Ugovora o darovanju, koji će se odnositi na brojevnu oznaku katastarske čestice s točnom pripadajućom površinom, a koja može imati manja odstupanja od predviđene površine.

Parcelacijski elaborat kojim će se formirati građevna čestica i njegovu provedbu u zemljišnoj knjizi dužno je ishoditi GD CK Koprivnica.

**Članak 3.**

Grad Koprivnica jamči GD CK Koprivnica da je nekretnina iz članka 1. ovog Ugovora isključivo vlasništvo Grada Koprivnice i da nije opterećena nikakvim uknjiženim i neuknjiženim teretima.

**Članak 4.**

GD CK Koprivnica nekretninu iz članaka 1. ovog Ugovora prima u vlasništvo u svrhu izgradnje parkirališta sa 35 parkirnih mjesta u sklopu Centra za pomoć u kući Koprivnica.

GD CK Koprivnica ne može nekretninu iz članaka 1. ovog Ugovora otuđiti i opteretiti bez suglasnosti Grada Koprivnice

**Članak 5.**

GD CK Koprivnica obvezuje se izgraditi parkiralište u roku 5 godina od dana zaključenja ovog Ugovora.

**Članak 6.**

Ovaj Ugovor se raskida ako GD CK Koprivnica:

* ne izgradi parkiralište u roku 5 godina od dana zaključenja ovog Ugovora,
* ako promjeni namjenu nekretnine,
* ako nekretninu otuđi ili optereti bez suglasnosti Grada Koprivnice.

**Članak 7.**

Tržišna vrijednost zemljišta iznosi 54,00 EUR/m2 sukladno primjeni Međuvremenskog izjednačavanja za nekretninu označenu kao k.č.br. 4946 obrađenu u Procjembenom elaboratu tržišne vrijednosti nekretnina broj 508/2020 izrađenog od strane VEGA – ING obrta za inženjerstvo i procjene nekretnina, vlasnik Lidija Kušt, Đurđevac, Kralja Tomislava 62 koje je prihvaćeno na 16. sjednici Procjeniteljskog povjerenstva Grada Koprivnice za tržište nekretnina na području Grada Koprivnice održanoj 27.3.2025. godine.

**Članak 8.**

Eventualna porezna davanja prema Republici Hrvatskoj snosi GD CK Koprivnica.

**Članak 9.**

Grad Koprivnica ovlašćuje GD CK Koprivnica da u zemljišnim knjigama pri Općinskom sudu u Koprivnici, o svojem trošku, temeljem ovog Ugovora, izvrši uknjižbu prava vlasništva nekretnine iz članaka 1. ovog Ugovora, na svoje ime i u svoju korist te da izvrši odgovarajuću promjenu posjedovnog stanja u katastarskoj evidenciji Državne geodetske uprave, Područni ured za katastar Koprivnica.

**Članak 10.**

GD CK Koprivnica stupa u posjed nekretnine iz članka 1.ovog Ugovora odmah po potpisu ovog Ugovora bez posebne primopredaje.

**Članak 11.**

Troškove zemljišnoknjižnog prijenosa snosi GD CK Koprivnica.

**Članak 12.**

Ovaj Ugovor izrađen je u 1 (jednom) izvornom primjerku koji pripada GD CK Koprivnica, te se ovjerava jedna preslika istog za Grad Koprivnicu.

Trošak ovjere potpisa i izrade ovjerenih preslika ovog ugovora snosi GD CK Koprivnica.

**Članak 13.**

U znak prihvata prava i obveza iz ovog ugovora, ugovorne strane isti vlastoručno potpisuju.

KLASA: 944-01/20-01/0044

URBROJ:

Koprivnica,

|  |  |
| --- | --- |
| ZA GRAD KOPRIVNICU  Gradonačelnik  Mišel Jakšić, dipl. oec. | ZA GRADSKO DRUŠTVO CRVENOG KRIŽA  Ravnateljica  Adela Sočev, dipl. politolog |