**OBRAZLOŽENJE**

1. **Zakonska osnova**

Pravna osnova za donošenje ovog Zaključka je:

* Zakon o komunalnom gospodarstvu (NN 68/18, 110/18, 32/20 i 145/24) koji daje jedinicama lokalne samouprave pravo organizirati i prenijeti komunalne usluge na komunalna poduzeća.
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) koji omogućuje jedinicama lokalne samouprave autonomno odlučivanje o pružanju javnih usluga, uključujući komunalne djelatnosti. Grad Koprivnica na temelju ovog zakona prenosi odgovornost za javni prijevoz na Komunalac.
* Zakon o prijevozu u cestovnom prometu (NN 41/18, 98/19, 30/21, 89/21, 114/22, 136/24)koji regulira uvjete za obavljanje javnog prijevoza putnika
* Odluka o komunalnim djelatnostima na području Grada Koprivnice (Glasnik Grada Koprivnice broj 3/19 i 9/21)

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Grad Koprivnica potpisnik je Sporazuma o provedbi integriranih teritorijalnih ulaganja u okviru Integriranog teritorijalnog programa 2021. – 2027. kojim su utvrđeni uvjeti provedbe mehanizma integriranih teritorijalnih ulaganja na manjem urbanom području Koprivnica.

Temeljem Sporazuma Gradsko vijeće Grada Koprivnice 19.12.2024. godine donijelo je Strategiju razvoja manjeg urbanog područja kojom su određeni ciljevi i prioriteti razvoja za urbana područja.

Ukupna alokacija za Manje urbano područje Koprivnica iz ITU mehanizma u iznosu od 18.000.000,00 eura namijenjena je trima strateškim projektima:

1. Građenje i opremanje kompleksa tržnice i polivalentnog centra
2. Unaprjeđenje sustava javnog prijevoza na urbanom području Koprivnica
3. Znanstveno-inovacijski park Koprivnica

te otvorenom pozivu za unaprjeđenje prometne sigurnosti, povezanosti i mobilnosti građana i žitelja Manjeg urbanog područja Koprivnica.

Projekt Unaprjeđenje sustava javnog prijevoza na Urbanom području Koprivnica ima za cilj proširenje i modernizaciju ekološki prihvatljivog javnog prijevoza na dijelu Urbanog područja Koprivnica koji obuhvaća Grad Koprivnicu, Općinu Peteranec, Općinu Koprivnički Bregi i Općinu Koprivnički Ivanec. Projekt obuhvaća implementaciju novih autobusnih linija, nabavu električnih autobusa, uspostavu sustava za informiranje putnika te unaprjeđenje sustava dijeljenih bicikala.

Slijedom navedenoga, predlaže se Gradskom vijeću Grada Koprivnice da razmotri i donese Zaključak o odobrenju zaključenja Ugovora o pružanju javne usluge komunalnog linijskog prijevoza putnika na Urbanom području Koprivnica, koji je preduvjet za prijavu Projekta Unaprjeđenje sustava javnog prijevoza na Urbanom području Koprivnica za na Poziv Ministarstva regionalnog razvoja i fondova Europske unije.

1. **Potrebna sredstva za provedbu akta**

Za provedbu ovog Ugovora sredstva su osigurana u Proračunu Grada Koprivnice za 2025. godinu i Projekcijama za 2026. i 2027. godinu.

|  |  |
| --- | --- |
| Nositelj izrade akta:  Upravni odjel za izgradnju grada, upravljanje nekretninama i komunalno gospodarstvo  Pročelnik:  Mario Perković, dipl. ing. građ. | Predlagatelj akta:  GRADONAČELNIK  Mišel Jakšić, dipl. oec. |